Hejsa,

Tak for dine bidrag. Du havde dog fået lavet nogle lidt sjove relationer i dette redigeringssæt. 

Efter din redigering bestod [Munken SFO][1] hhv. [Fritidsklub][2] hver af en relation med to veje, hvoraf den ene var fælles.
Dette er for så vidt ikke forkert (og blev også renderet rigtigt på kortet), men det er unødvendigt i den situation og gør data mere kompliceret og sværere for mappere at overskue og redigere efterfølgende.

To almindelige veje kan sagtens dele de samme punkter, uden at en relation er påkrævet. Kun hvis der er information der skal tagges på det delte vejforløb giver det mening at lave den som en vej til at bære dette, og indføre de overordnede elementer som relationer der indeholder denne. Se også den lidt mere langhårede dokumentatoin [om relationer i wikien][3].

Jeg tænker at det måske er iD-editoren (standardværktøjet på hjemmesiden) der har forårsaget dette. Den kan nogle gang godt finde på automatiskt at lave en relation når man deler en vej i punkter der anvendes af flere veje. Det skal man lige være opmærksom på, og vurdere om det giver mening i det enkelte tilfælde.

Jeg har tilladet mig at fjerne relationerne og genetablere de to som veje i [changeset 142101192][4].

-- 
God mapning,
Mikkel

[1]: https://www.openstreetmap.org/way/443547649/history
[2]: https://www.openstreetmap.org/way/777916748
[3]: https://wiki.openstreetmap.org/wiki/Relation
[4]: https://www.openstreetmap.org/changeset/142101192